Long-awaited Film About Desmond Tutu Finally On The Big Screen | Starburst Music
For more information on THE FORGIVEN, including official trailers, please visit our Facebook Page or follow us on Twitter at @TeamFinityZA, using #TheForgivenFilm.
Die Langverwagte Fliek Oor Desmond Tutu Uiteindelik Op Die Grootskerm
Byna twee dekades nadat die Waarheids-en-versoeningskommissie dit reggekry het om 'n einde te bring aan 'n katartiese tydperk van rekenskap in Suid-Afrika se gewelddadige geskiedenis van rassediskriminasie, neem regisseur Roland Joffé se nuwe rolprent jou terug in tyd om jou met die verskriklike waarhede van apartheid, en die nalatenskap daarvan, te konfronteer.
THE FORGIVEN is gebaseer op Michael Ashton se verhoogstuk, The Archbishop and the Antichrist (hy het Joffé ook bygestaan met die skep van die draaiboek), en is 'n fiktiewe vertelling van Aartsbiskop Desmond Tutu se pogings, as die hoof van die Waarheids-en-versoeningskommissie om die gruweldade van apartheid te konfronteer in 'n poging om Suid-Afrika te genees en te verenig
Oor die rede agter die film, sê Joffé: "Hierdie is 'n onderwerp wat sosiaal en polities van aard is, maar ook baie persoonlik. As ons eerlik is, het ons almal al dinge gedoen waarvoor ons vergifnis soek en nog nie verwerk het nie. Ons is almal gevangenes van ons geskiedenis, of dit nou sosiaal-, kultureel- of familie-verwant is."
Die drama volg Aartsbiskop Desmond Tutu, wat uitstekend vertolk word deur Forest Whitaker, in sy morele en intellektuele stryd met die wrede moordenaar en lid van 'n voormalige apartheidsera-groep, Piet Blomfeld (Eric Bana), oor verlossing en vergifnis.
Wanneer Tutu 'n omvattende brief van die veroordeelde moordenaar ontvang, waarin hy om genade pleit, besluit hy om hom in sy tronksel te gaan besoek. Hier voer die twee mans 'n reeks intense gesprekke oor skuldgevoelens en vergifnis.
THE FORGIVEN is vervaardig deur die internasionaal-bekroonde rolprent- en televisieproduksiemaatskappy, Light and Dark Films. Die sal op datum by plaaslike bioskope regoor die land begin draai en word versprei deur Filmfinity (Edms) Bpk.
Vir meer inligting oor THE FORGIVEN, insluitend die amptelike lokprent, hou ons Facebook-blad dop of volg ons op Twitter by @TeamFinityZA en gebruik die hutsmerk #TheForgivenFilm om oor die fliek te gesels.